钦定古今图书集成/明伦汇编/氏族典/第281卷 > 《廖用贤尚友录》 > 汪沆
## 钦定古今图书集成/明伦汇编/氏族典/第281卷 > 《廖用贤尚友录》 > 汪沆

按《万姓统谱》：沆字济远。靖康间，金人犯阙，结盟去。沆
时为太学生，逆知必渝盟，叩阍上书，极论求才练兵
为守御备，不报。明年，金人再至，沆以书抵粘罕，陈大
义及用兵利害，遂东归，遇李纲，又投书有言不足虑，
实深可虑者四。纲韪之，竟以国耻未雪，愤惋而卒。